Angeliño
José Ángel Esmorís Tasende (født d. 4. januar 1997), kendt som Angeliño, er en spansk professionel fodboldspiller, som spiller for Bundesliga-klubben 1899 Hoffenheim, hvor han er lånt til fra RB Leipzig.

Klubkarriere

Manchester City 
Efter at have spillet for Luis Calvo Sanz og Deportivo La Coruñas ungdomshold, skiftede Angeliño til Manchester City i juli 2012 i en alder af 16. Han blev her del af ungdomsholdet. Angeliño fik sin førsteholdsdebut den 30. januar 2016, og spillede få gange for City over 2016-17 sæsonen, dog kun i pokaltuneringer.

Lejeaftaler 
I sin tid hos Manchester City havde han lejeaftaler til New York City FC, Girona, Mallorca og NAC Breda. Angeliños gennembrud kom hos Breda, hvor han var en vigtig del af holdet. Han blev valgt til årets hold i Eredivisie for 2017-18 sæsonen.

PSV 
Efter at have imponeret i Holland, blev han hentet på en fast aftale i juni 2018 af PSV. Han fortsatte sit gode spil, og kom igen på årets hold i Eredivisie for 2018-19 sæsonen.

Manchester City retur 
Efter kun en sæson, aktiverede Man City deres tilbagekøbsklausul for Angeliño i juli 2019. Han fik sin Premier League debut den 21. september 2019.

Lån til RB Leipzig 
Angeliño blev i januar 2020 udlånt til RB Leipzig for resten af 2019-20 sæsonen. Efter at have imponeret hos Leipzig, blev lejeaftalen forlænget til at inkludere 2020-21 sæsonen.

Angeliño blev valgt til årets hold i Champions League i 2019-20 sæsonen.

RB Leipzig 
Angeliños aftale med Leipzig blev gjort permanent i februar 2021. Han blev valgt til årets hold i Bundesligaen for 2020-21 sæsonen.

Leje til Hoffenheim 
Angeliño skiftede i august 2022 til 1899 Hoffenheim på en lejeaftale.

Landsholdskarriere

Ungdomslandshold 
Angeliño har spillet i alt 3 kampe for Spanien på U/17- og U/21-niveau.

Titler 
Manchester City

 FA Community Shield: 1 (2019)

Individuelle

 Årets Hold i Eredivisie: 2 (2017-18, 2018-2019)
 Årets Hold i UEFA Champions League: 1 (2019-20)
 Årets Hold i Bundesliga: 1 (2020-21)

Kilder

Eksterne henvisninger 

Fodboldspillere fra Spanien
Fodboldspillere fra Manchester City F.C.
Fodboldspillere fra New York City FC
Fodboldspillere fra NAC Breda
Fodboldspillere fra PSV Eindhoven
Fodboldspillere fra RB Leipzig
Fodboldspillere fra TSG 1899 Hoffenheim